Amerikalik ayol 156 yo‘lovchiga mo‘ljallangan samolyotda bir o‘zi parvoz qildi

Amerikalik ayol Bangkokdan Samui orollariga yo‘l olgan Bangkok Airways aviakompaniyasiga qarashli samolyotning yagona yo‘lovchisi bo‘ldi hamda parvoz paytida samolyot turbulent holatga tushganidan qo‘rqib ketdi. Bu haqda “Tengrinews” xabar berdi.

Mayamida yashovchi Latsami Makadu Tailandda dam olib, u yerdan Bangkok—Samui yo‘nalishida chipta bronladi hamda 156 nafar yo‘lovchiga mo‘ljallangan Airbus A319 samolyotining yagona yo‘lovchisi bo‘ldi.
Makadu Internet tarmog‘ida bo‘lishgan videoda uning bo‘sh samolyot yo‘lagida raqsga tushayotgani, so‘ng samolyot turbulentlik holatiga tushib qolgandan sarosimaga tushgani aks etgan.
“Avvaliga bu holat juda maroqli tuyuldi. Menga samolyot bo‘ylab yurish va raqsga tushish ruxsat berildi, ammo keyin samolyot silkinishni boshladi, men ushbu parvoz men uchun oxirgisi bo‘lishi mumkinligidan qo‘rqib ketdim. Yaxshiyamki, uchuvchi samolyotni omadli qo‘ndirishga muvaffaq bo‘ldi”, — deydi Makadu.